  Виталий Пронин 2-тӥ-4-тӥ октябре Ижысь «Дзержинец» лагерьын ортчоз студентъёслэн отрядъёссылэн фестивальзы.Студентъёслэн отрядъёссы кылдэм дырысен туэ 15 ар тырме. Туэ гужем шаерысьтымы 1 сюрс 800 пала студентъёс лэсьтӥськизы, вожатойёс луыса ужазы, гурт удысын, чугун сюрес вылын тыршизы.Лэсьтӥськисьёслэн отрядъёссы Удмуртилэн палэназ ужазы: «Вихрь» - Екатеринбургын, «Монолит» - Нововоронежын, «Д.Э.М.С.» но «Атлант» отрядъёс - Амур улосын. Удмуртиысь отрядъёслэн комиссаръёссы Артём Кузьмин, Ксения Юрченко но Диляра Хамидуллина Россиысь устоосыныз лыдъямын.Студентъёс спортэн эшъяськыны быгатэмзэс но котыр ласянь возьмато. Кылем шутэтскон нуналъёсы соос пӧлын туризмъя ӵошатсконъёс ортчизы.- 2-тӥ-4-тӥ октябре Ижысь «Дзержинец» лагерьын ортчоз студентъёслэн отрядъёссылэн фестивальзы, - шуиз Игорь Краснов. - Удмуртиысь сяна, отчы ӧтемын Нижний Новгород, Свердловск, Киров но Пермь улосъёсысь егитъёс. Фестиваль 15-тӥзэ радъяське. Берло дыре бадӟым ӝоглыкен азинске туризм. Та кенешонын вераськон мыноз ИжГТУ-лэн спортъя базаяз ПФО-ысь туризмъя центр кылдытон сярысь. Удмуртиысь гурезё интыос солы тупало.Вуоно арысен шаерамы ортчылӥсь Гурт шудонъёсы но школаын дышетскись пиналъёслэн спортъя фестивалязы туризмъя ӵошатсконъёс пыртэмын луозы. Нырысетӥ эскерон ортчытэмын ни: Удмуртиысь предприятиосын но заводъёсын ужасьёслэн спартакиадаязы туэ та амал пыртэмын вал. Вожвылъяськон ваньмызлы кельшиз."УД" Туспуктӥз А. Горбунов Теги: Егитъёс  